Babelscape/SREDFM huggingface dataset:
Πείραμα φυλάκισης του Στάνφορντ

Το Πείραμα φυλάκισης του Στάνφορντ ήταν ένα πείραμα πάνω στις ψυχολογικές επιπτώσεις που επιφέρει η μετατροπή ενός ατόμου σε φυλακισμένο ή δεσμοφύλακα. Το πείραμα διεξήχθη το 1971 από την ερευνητική ομάδα του καθηγητή ψυχολογίας Φίλιπ Ζιμπάρντο του Πανεπιστημίου του Στάνφορντ. 

Εικοσιτέσσερις φοιτητές επιλέχθηκαν από 70 για να παίξουν τους ρόλους των φυλακισμένων και των δεσμοφυλάκων και να ζήσουν σε μια υποτιθέμενη φυλακή που είχε δημιουργηθεί για τους σκοπούς του πειράματος στο υπόγειο του κτιρίου της Επιστήμης της Ψυχολογίας του Πανεπιστημίου του Στάνφορντ. Η επιλογή των υποψηφίων έγινε με βάση την απουσία ψυχολογικών και ιατρικών προβλημάτων, αλλά και ποινικού μητρώου, έτσι ώστε να αποτελούν ένα αντιπροσωπευτικό δείγμα για την επιστημονική παρατήρηση. Οι ρόλοι μοιράστηκαν μετά από ρίψη κέρματος (κορώνα ή γράμματα).

Οι φυλακισμένοι και οι δεσμοφύλακες μπήκαν κατευθείαν στους ρόλους τους προχωρώντας τους ρόλους του όμως πέρα από τις προβλέψεις, οδηγούμενοι σε επικίνδυνες και ψυχολογικά καταστροφικές καταστάσεις. Το ένα τρίτο από τους φρουρούς κρίθηκε ότι επέδειξαν "γνήσια" σαδιστικές τάσεις, με αποτέλεσμα αρκετοί φυλακισμένοι να τραυματιστούν ψυχολογικά και δύο από τους φοιτητές να αποχωρήσουν νωρίς από το πείραμα. Μετά την κατάρρευση ενός φοιτητή από τις απάνθρωπες συνθήκες που επικρατούσαν στη φυλακή, και συνειδητοποιώντας ότι είχε παθητικά επιτρέψει ανάρμοστες συμπεριφορές να λάβουν χώρα κάτω από την εποπτεία του, ο Ζιμπάρντο κατέληξε στο συμπέρασμα ότι τόσο οι φυλακισμένοι όσο και οι δεσμοφύλακες είχαν ταυτιστεί υπερβολικά με τους ρόλους τους, με αποτέλεσμα να τερματίσει το πείραμα μετά από έξι μέρες.

Τα ευρήματα του πειράματος έχουν τεθεί υπο αμφισβήτηση, και το πείραμα έχει δεχθεί κριτική για τη μη επιστημονική του μεθοδολογία. Παρά το γεγονός ότι ο Ζιμπάρντο ερμήνευσε το πείραμα ότι οι “φύλακες” ενστικτωδώς απέκτησαν σαδιστικές και αυταρχικές συμπεριφορές, ο ίδιος ο Ζιμπάρντο στην πραγματικότητα είχε δώσει οδηγίες στους “φύλακες” να ασκήσουν ψυχολογικό έλεγχο στους “κρατούμενους”. Κριτικοί επίσης τόνισαν ότι κάποιοι από τους συμμετέχοντες δρούσαν με τρόπο έτσι ώστε να βοηθήσουν στην πορεία του πειράματος, όπως ένας φρουρός είπε εκ των υστέρων, “ώστε οι ερευνητές να έχουν με κάτι να δουλέψουν”. Παραλλαγές του πειράματος έχουν συμβεί και από άλλους ερευνητές, αλλά καμία από αυτές δεν έχει αναπαράγει τα αποτελέσματα του πειράματος.
Στυρία

Η Στυρία (γερμανία: "Steiermark", Στάιερμαρκ) είναι ένα ομόσπονδο κρατίδιο της Αυστρίας. Είναι το δεύτερο μεγαλύτερο από τα εννιά αυστριακά κρατίδια και έχει έκταση 16.401 τ.χλμ. Συνορεύει με τη Σλοβενία καθώς επίσης και με τα κρατίδια της Άνω Αυστρίας, της Κάτω Αυστρίας, του Σάλτσμπουργκ, του Μπούργκενλαντ και της Καρινθίας. Ο πληθυσμός της είναι 1.243.052 (1η Ιανουαρίου 2019). Η πρωτεύουσα είναι το Γκρατς.

Στη μικρή κωμόπολη Μύρτσστεγκ υπογράφηκε μεταξύ Αυστροουγγαρίας και Ρωσίας η λεγόμενη «Συμφωνία της Μυρστέγης» στις 3 Οκτωβρίου του 1903.
Γκέρτρουντ Μπέινς

Η Γκέρτρουντ Μπέινς ("Gertrude Baines", 6 Απριλίου 1894 - 11 Σεπτεμβρίου 2009) ήταν Αμερικανίδα υπεραιωνόβια, η οποία έγινε σε ηλικία 114 ετών το γηραιότερο πρόσωπο στον κόσμο, από τις 2 Ιανουαρίου του 2009, μετά το θάνατο της Πορτογαλίδας Μαρία ντε Ζεσούς. Έζησε στο Λος Άντζελες και ήταν γενικά υγιής με εξαίρεση την αρθρίτιδα από την οποία υπέφερε και το γεγονός ότι δεν μπορούσε να περπατήσει.
Φραγκίσκος Αμορός

Ο Φραγκίσκος Αμορός ή κατά πλήρες όνομα "Φρανθίσκο Αμορός ι Οντεάνο" (Francisco Amorós y Ondeano), ήταν Ισπανός στρατιωτικός, πολιτικός και διεθνούς φήμης γυμναστής.

Γεννήθηκε στη Βαλέντσια το 1770 και πέθανε στο Παρίσι το 1848. Ακολούθησε το στρατιωτικό επάγγελμα και στη συνέχεια αναμίχθηκε με την πολιτική εξαιτίας της οποίας και αναγκάσθηκε να καταφύγει στη Γαλλία όπου εκεί και διέπρεψε ως καθηγητής της μεθοδικής γυμναστικής. Θεωρείται από τους πρωτοπόρους της φυσικής σωματικής αγωγής, όπως άρχισε τότε να καθιερώνεται ως διδασκαλία η γυμναστική σ΄ όλες τις τότε μεγάλες στρατιωτικές σχολές.

Ο Αμορός καθιέρωσε μια κυκλική σειρά αθλημάτων που περιελάμβανε πολλά είδη, όπως δρόμο, άλμα, κ.λπ., και στη συνέχεια με εισαγωγή γυμναστικών οργάνων. Η μέθοδός του αυτή εκ του ονόματός του λέγονταν "αμοροσιανή γυμναστική" ή "αμοροσιάνα", η οποία και υπήρξε ο πρόδρομος της μετέπειτα "σουηδικής γυμναστικής". Υπόψη ότι στην Ελλάδα η σουηδική γυμναστική εισήλθε στα σχολεία στη δεκαετία του 1950. Μέχρι τότε η αμοροσιανή γυμναστική ακολουθούνταν μόνο σε οργανωμένους αθλητικούς χώρους κυρίως της Αθήνας και του Πειραιά.
Κάρολος Αμορέττι

Ο Κάρολος Αμορέττι, ("Carlo Amoretti"), (1741-1816), ήταν Ιταλός πολυγραφότατος επιστήμων που διετέλεσε καθηγητής του Εκκλησιαστικού Δικαίου στο Πανεπιστήμιο της Πάρμας και αργότερα διευθυντής της Αμβροσιανής Βιβλιοθήκης του Μιλάνου. Περισσότερο όμως γνωστός υπήρξε από τις ορυκτολογικές και παλαιοντολογικές του μελέτες καθώς και οι αναφερόμενες στην "Ιστορία της Τέχνης"

Μεταξύ των πολλών έργων του ιδιαίτερη θέση κατέχει η συλλογή 27 τόμων, των γνώσεων όλων των λαών του κόσμου, επί της εποχής του, "Περί τεχνών και επιστημών". Σημαντικά επίσης συγγράμματά του είναι το "Περί ραβδομαντείας", και τα "Στοιχεία περί του ζωικού ηλεκτρισμού".
Πόλεμος της Κορέας

Ο Πόλεμος της Κορέας αναφέρεται στην πολεμική σύρραξη που κράτησε μεταξύ της 25ης Ιουνίου 1950 και της 27ης Ιουλίου 1953 θεωρητικά μεταξύ των δύο κρατών της διηρημένης Κορέας σε Βόρεια και Νότια, όπου η πρώτη πρόσκειτο στο Κομμουνιστικό Ανατολικό στρατόπεδο και η δεύτερη βρισκόταν υπό την κηδεμονία του Δυτικού. Η γραμμή διαίρεσης των δύο περιοχών ήταν ο 38ος παράλληλος της αντίστοιχης Κορεατικής Χερσονήσου. Η κατ' αρχήν εισβολή της Βόρειας Κορέας προκάλεσε μια ακατάσχετη υποχώρηση των Νοτιο-Κορεατικών και Αμερικανικών στρατευμάτων, για να αναστραφεί η κατάσταση εντελώς μετά από απόβαση των Αμερικανών στον λιμένα της Ίντσον στα μετόπισθεν του 38ου παραλλήλου και προώθησή τους μέχρι τα κινεζικά σύνορα. Στη συνέχεια ακολούθησε ωστόσο μια Κινεζική εισβολή, η οποία απώθησε και πάλι τους Αμερικανούς και τα συμμαχικά τους στρατεύματα υπό την σημαία του ΟΗΕ ξανά στον 38ο παράλληλο. 

Η σύρραξη εκείνη τερματίστηκε με συνθήκη, μετά από 3 χρόνια, στο ίδιο σημείο απ' το οποίο είχε αρχίσει, χωρίς νικητές, έχοντας καταστεί η θερμότερη στιγμή του Ψυχρού Πολέμου. Ο πόλεμος αυτός έχει μείνει γνωστός επίσης υπό τον τίτλο "«Ο Ξεχασμένος Πόλεμος»", καθώς ιστορικά συμπιέστηκε μεταξύ του Β' Παγκοσμίου Πολέμου και του Πολέμου του Βιετνάμ αλλά κι επειδή κατέληξε μια τραγωδία με πολλά θύματα χωρίς κανένα εμφανές όφελος και για τις δύο παρατάξεις. Αργότερα δημοσιογράφοι θα τον χαρακτηρίσουν σαν "...ένα πόλεμο στο πιο ακατάλληλο μέρος, την πιο ακατάλληλη στιγμή, με τον πιο ακατάλληλο αντίπαλο...".
Μυρτώ Κοντοβά

Η Μυρτώ Κοντοβά είναι Ελληνίδα δημοσιογράφος, συγγραφέας και στιχουργός.
Χρήστος Λαδάς

Ο Χρήστος Λαδάς (1891 - 1 Μαΐου 1948) ήταν Έλληνας νομικός και πολιτικός ο οποίος δολοφονήθηκε το 1948 από την ΟΠΛΑ.
Εγκούτου Ολίσε

Ο Εγκούτου Ολίσε είναι Νιγηριανός ποδοσφαιριστής, γεννημένος στην πόλη Λάγος της Νιγηρίας στις 18 Νοεμβρίου 1980. Αγωνίζεται στον χώρο του κέντρου. Ο Εγκούτου είναι νεότερος αδερφός του Σάντει Ολίσε, διεθνή Νιγηριανού και πρώην ποδοσφαιριστή των ομάδων Γιουβέντους και ΑΦΚ Άγιαξ. Είναι κάτοχος Γαλλικού διαβατηρίου.
Χουάν Βελάσκο Ντάμας

Ο Χουάν Βελάσκο Ντάμας είναι Ισπανός ποδοσφαιριστής, γεννημένος στη Σεβίλη στις 15 Μαΐου 1977. Αγωνίζεται συνήθως ως δεξιός αμυντικός και από τον β' γύρο της αγωνιστικής περιόδου 2009-10 φορά τα χρώματα του Πανθρακικού Κομοτηνής.
Δήμος Παμβώτιδος

Ο Δήμος Παμβώτιδος ήταν δήμος του νομού Ιωαννίνων. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ιωαννιτών. Βρισκόταν νότια της λίμνης Παμβώτιδας, πολύ κοντά στην πόλη των Ιωαννίνων. Ο δήμος Παμβώτιδος αποτελούνταν από δεκαπέντε δημοτικά διαμερίσματα. Καταλάμβανε έκταση 135,9 τ.χλμ. και είχε συνολικό πληθυσμό 9.925 κατοίκους. Ήταν ο δεύτερος μεγαλύτερος Δήμος του Ν. Ιωαννίνων σε πληθυσμό με βάση την απογραφή του 2001. Έδρα του δήμου ήταν ο οικισμός Κατσικάς.
Οριάνθη

Η Οριάνθη Παναγάρη (αγγλική γλώσσα: "Orianthi Panagaris", 22 Ιανουαρίου 1985) είναι Αυστραλή κιθαρίστρια και μουσικός από την Αδελαΐδα, με ελληνική καταγωγή.
Κοινότητα Πωγωνιανής

Η Κοινότητα Πωγωνιανής ήταν κοινότητα του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα κοινοτικά διαμερίσματα της. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πωγωνίου. Βρισκόταν στα βορειοδυτικά του νομού, στα ελληνοαλβανικά σύνορα. Η κοινότητα αποτελούνταν από τέσσερα κοινοτικά διαμερίσματα και είχε συνολικό πληθυσμό 880 κατοίκους. Έδρα της κοινότητας ήταν το χωριό Πωγωνιανή.

Η κοινότητα περιλάμβανε τα παρακάτω κοινοτικά διαμερίσματα και οικισμούς:
: Κ.δ. Πωγωνιανής -- η Πωγωνιανή [ 583 ]
: Κ.δ. Δολού -- το Δολό [ 71 ]
: Κ.δ. Δρυμάδων -- οι Δρυμάδες [ 129 ]
: Κ.δ. Σταυροσκιαδίου -- το Σταυροσκιάδιο [ 97 ]
Δήμος Τζουμέρκων

Ο Δήμος Τζουμέρκων ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 - 2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Βορείων Τζουμέρκων. Βρισκόταν στο νότιο τμήμα του νομού και απλωνόταν στις βορειοανατολικές πλαγιές των Τζουμέρκων. Ο δήμος αποτελούνταν από έξι δημοτικά διαμερίσματα. Καταλάμβανε έκταση 120,5 τ.χλμ. και είχε συνολικό πληθυσμό 1.228 κατοίκους. Έδρα του δήμου ήταν ο οικισμός Χουλιαράδες.

Ο δήμος περιλάμβανε τα παρακάτω δημοτικά διαμερίσματα και οικισμούς:
: Δ.δ. Χουλιαράδων -- οι Χουλιαράδες [ 237 ]
: Δ.δ. Βαπτιστού -- ο Βαπτιστής [ 195 ]
: Δ.δ. Κέδρου (της πρώην κοινότητας Πετροβουνίου) -- ο Κέδρος [ 47 ]
: Δ.δ. Μιχαλιτσίου -- το Μιχαλίτσι [ 271 ]
: Δ.δ. Παλαιοχωρίου Σιράκου -- το Παλαιοχώρι [ 143 ]
: Δ.δ. Πετροβούνιον -- το Πετροβούνι [ 119 ]
: Δ.δ. Ποτιστικών (της πρώην κοινότητας Πετροβουνίου) -- τα Ποτιστικά [ 74 ]
: Δ.δ. Προσηλίου -- το Προσήλιο [ 142 ]
Αθλητικός Σύλλογος Διόνυσος Στρουμπίου

Ο Αθλητικός Σύλλογος Διόνυσος Στρουμπίου ήταν μια κυπριακή πετοσφαιρική ομάδα ανδρών με έδρα αρχικά το Στρουμπί και μετάπετα την Πάφο.
Δήμος Τύμφης

Ο Δήμος Τύμφης ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ζαγορίου. Βρισκόταν στο κεντρικό τμήμα του νομού, βόρεια της πρωτεύουσας του νομού, των Ιωαννίνων, και απλωνόταν στις πλαγιές της Τύμφης. Ο δήμος Τύμφης συνόρευε με τους δήμους Κεντρικού Ζαγορίου, Ανατολικού Ζαγορίου, Μαστοροχωρίων και με τις κοινότητες Πάπιγκου, Βοβούσας και Δίστρατου. Ο δήμος αποτελούνταν από δώδεκα δημοτικά διαμερίσματα. Καταλάμβανε έκταση 428,3 τ.χλμ. και είχε συνολικό πληθυσμό 1.493 κατοίκους. Ο δήμος Τύμφης ήταν ο μεγαλύτερος σε έκταση δήμος του νομού ιωαννίνων και παράλληλα ο πιο αραιοκατοικημένος με πυκνότητα πληθυσμού μόλις τρεις κάτοικοι ανά τ.χλμ.. Έδρα του δήμου ήταν το χωριό Τσεπέλοβο.

Ο δήμος περιλάμβανε τα παρακάτω δημοτικά διαμερίσματα και οικισμούς:
: Δ.δ. Τσεπελόβου -- το Τσεπέλοβον [ 488 ]
: Δ.δ. Βραδέτου -- το Βραδέτο [ 23 ]
: Δ.δ. Βρυσοχωρίου -- το Βρυσοχώριον [ 109 ]
: Δ.δ. Ηλιοχωρίου -- το Ηλιοχώρι [ 40 ]
: Δ.δ. Καπεσόβου -- το Καπέσοβον [ 67 ]
: Δ.δ. Κήπων -- οι Κήποι [ 110 ]
: Δ.δ. Κουκκουλίου -- το Κουκκούλιον [ 78 ]
: Δ.δ. Λαΐστης -- η Λαΐστα [ 127 ]
: Δ.δ. Λεπτοκαρυάς Ζαγορίου -- η Λεπτοκαρυά [ 65 ]
: Δ.δ. Νεγάδων -- οι Νεγάδες [ 48 ]
: Δ.δ. Σκαμνελλίου -- το Σκαμνέλλιον [ 233 ]
: Δ.δ. Φραγκάδων -- οι Φραγκάδες [ 105 ]
Δημήτρης Γραμμόζης

O Δημήτρης Γραμμόζης είναι πρώην ποδοσφαιριστής που αγωνιζόταν στην θέση του μέσου και νυν προπονητής της Σάλκε. Είναι Έλληνας ομογενής γεννημένος στην Γερμανία, από όπου και ξεκίνησε την καριέρα του.
Δήμος Πασαρώνος

Ο Δήμος Πασαρώνος είναι παλαιός δήμος του νομού Ιωαννίνων, εκτεινόμενος δυτικά της πόλης των Ιωαννίνων. Αποτελείτο από δεκαεπτά δημοτικά διαμερίσματα με συνολική έκταση 135,3 τ.χλμ. και πληθυσμό 8.452 κατοίκους, σύμφωνα με την απογραφή του 2001. Έδρα του ήταν η Ελεούσα. Το 2011 συγχωνεύθηκε στον «καλλικρατικό» Δήμο Ζίτσας.

Τη στιγμή της κατάργησής του, ο δήμος περιελάμβανε τα παρακάτω δημοτικά διαμερίσματα και οικισμούς:
: Δ.δ. Ελεούσης -- η Ελεούσα [ 2.805 ]
: Δ.δ. Αγίου Ιωάννου -- ο Άγιος Ιωάννης [ 744 ]
: Δ.δ. Αναργύρων -- οι Ανάργυροι [ 116 ]
: Δ.δ. Άνω Λαψίστης -- η Άνω Λαψίστα [ 360 ]
: Δ.δ. Βαγενιτίου -- το Βαγενίτι [ 76 ]
: Δ.δ. Βουνοπλαγιάς [ 883 ] 
::* η Βουνοπλαγιά [ 664 ] 
::* το Ασπρόχωμα [ 170 ] 
::* το Μικρό Γαρδίκι [ 49 ] 
: Δ.δ. Γραμμένου -- το Γραμμένο [ 320 ]
: Δ.δ. Ζωοδόχου -- η Ζωοδόχος [ 387 ]
: Δ.δ. Κάτω Λαψίστης -- η Κάτω Λαψίστα [ 414 ]
: Δ.δ. Λοφίσκου -- ο Λοφίσκος [ 64 ]
: Δ.δ. Λύγγου -- ο Λύγγος [ 111 ]
: Δ.δ. Μεγάλου Γαρδικίου -- το Μέγα Γαρδίκιον [ 211 ]
: Δ.δ. Νεοχωρίου -- το Νεοχώρι [ 303 ]
: Δ.δ. Περάτη -- ο Περάτης [ 74 ]
: Δ.δ. Πετραλώνων -- τα Πετράλωνα [ 166 ]
: Δ.δ. Πολυλόφου [ 310 ] 
::* το Πολύλοφον [ 266 ] 
::* η Λυκοστάνη [ 44 ] 
: Δ.δ. Ροδοτοπίου -- το Ροδοτόπι [ 1.108 ]
Κρούσσια όρη

|thumb|right|300px|Φθινοπωρινό τοπίο στα Κρούσσια
Τα Κρούσσια όρη (αναφέρεται εσφαλμένα και ως Δύσωρο) είναι χαμηλή οροσειρά της Κεντρικής Μακεδονίας που βρίσκεται στα ανατολικά του νομού Κιλκίς. 

Αποτελείται από δύο κύριους ορεινούς όγκους, το Δύσωρο όρος και το Μαυροβούνι. Η οροσειρά έχει κατεύθυνση από Βορειοδυτικά προς Νοτιοανατολικά και αποτελεί φυσικό όριο μεταξύ των νομών Κιλκίς και Σερρών. Βορειοανατολικά, το Δύσωρο απολήγει στη λίμνη Δοϊράνη και νοτιοανατολικά το Μαυροβούνι χωρίζεται από το όρος Βερτίσκος από το πέρασμα Λαχανά. Βόρεια, η οροσειρά χωρίζεται από την Κερκίνη από τα "Στενά της Δοβήρου" "(Ντοβ τεπέ)". Η ψηλότερη κορυφή των ορέων είναι στο Μαυροβούνι, στα 1.179 μέτρα. 

Οι δυτικές πλαγιές των Κρουσσίων οριοθετούν τη λεκάνη απορροής του Γαλλικού (Εχέδωρος), ενώ οι ανατολικές πλαγιές απορρέουν στον Στρυμόνα. Η οροσειρά είναι δασώδης σε μεγάλο τμήμα της και θαμνώδης. Η δασώδης βλάστηση αποτελείται κυρίως από βελανιδιές. Στην αρχαιότητα, σύμφωνα με τον Ηρόδοτο, η περιοχή ήταν γνωστή για τα μεταλλεία της και για τα λιοντάρια της, που προκάλεσαν μεγάλες ζημιές στον στρατό του Ξέρξη κατά τη διάβαση και στρατοπέδευσή του από το πέρασμα Λαχανά.

Στα Κρούσσια όρη, κοντά στις πηγές του Γαλλικού ποταμού και την τοπική κοινότητα της Ποντοκερασιάς, βρίσκεται ο Βαλκανικός Βοτανικός Κήπος Κρουσσίων με συνολική έκταση 310 στρέμματα εντός της ζώνης προστατευόμενων περιοχών βάσει διεθνών συμβάσεων (σύμβαση Ραμσάρ) είναι μέλος του Διεθνούς Δικτύου Βοτανικών Κήπων (BGCI) και του Διεθνούς Δικτύου για την ανταλλαγή Αυτοφυούς Γενετικού Υλικού και συμμετέχει στην Παγκόσμια Στρατηγική για τη Διατήρηση της Φυτικής Βιοποικιλότητας.
Δημήτρης Χριστοφή

Ο Δημήτρης Χριστοφή είναι κύπριος ποδοσφαιριστής και αγωνίζεται στην θέση του μέσο-επιθετικού. Θεωρείται ως ένα από τα μεγαλύτερα ταλέντα του Κυπριακού ποδόσφαιρου αυτή την στιγμή λόγω και της εξαίρετης φυσικής του κατάστασης. Ξεκίνησε την καριέρα του από τον Ονήσιλο Σωτήρας με τον οποίο συμμετείχε σε 36 αγώνες για την Β κατηγορία σε ηλικία 17-18 χρονών μαζεύοντας έτσι τα βλέμματα των ομάδων Α΄ κατηγορίας. Λόγω και του μικρού της ηλικίας του προτίμησε να πάει σε μια ομάδα που ανήκει στην περιφέρεια της περιοχής που έμενε και για αυτό πήγε στην Ένωση Νέων Παραλιμνίου που αγωνίζεται στην Α΄ κατηγορία. Εκεί σε ηλικία 19 χρονών μάγεψε με την απόδοση του. Έτσι συγκέντρωσε περισσότερα βλέμματα πάνω του. Αυτή την φορά για να τον εντάξουν στο δυναμικό τους ενδιαφερθήκαν οι ομάδες που πρωταγωνιστούν στο πρωτάθλημα (Ομόνοια , Ανόρθωση , ΑΠΟΕΛ). Προτίμησε να συνεχίσει την καριέρα του στην Ομόνοια. Για να τον εντάξει στο δυναμικό της η Ομόνοια έδωσε €850,000 στην ομάδα του και στον παίκτη συμβόλαιο 4 χρόνων με απολαβές €150,000 το χρόνο ποσό ρεκόρ για τα κυπριακά δεδομένα. Από το 2008 που πήρε μετεγγραφή στην Ομόνοια είναι βασικό στέλεχος της Εθνικής Κύπρου.

Τον Ιούνιο του 2013 μεταγράφηκε στην ελβετική ΦΚ Σιόν. Τον Αύγουστο του 2015 επέστρεψε στην Ομόνοια.
Βασίλης Κωνσταντακόπουλος

Ο Βασίλης Κωνσταντακόπουλος (1935 - 25 Ιανουαρίου 2011) ήταν Έλληνας καπετάνιος, εφοπλιστής και επιχειρηματίας.
Τα Μυστικά της Εδέμ

Τα Μυστικά της Εδέμ είναι τίτλος ελληνικής καθημερινής δραματικής τηλεοπτικής σειράς που έκανε πρεμιέρα στον τηλεοπτικό σταθμό Mega στις 21 Σεπτεμβρίου του 2008. Το σενάριο της σειράς έγραψαν η Έλενα Ακρίτα και ο Γιώργος Κυρίτσης. Η σειρά προβλήθηκε για τέσσερις τηλεοπτικές σεζόν από το ίδιο κανάλι ενώ αποτελείται στο σύνολο της από 625 επεισόδια.

Στο πρωταγωνιστικό καστ της σειράς συμμετέχουν οι Δάνης Κατρανίδης, Φαίη Ξυλά, Βάνα Πεφάνη, Αντιγόνη Δρακουλάκη, Παναγιώτης Πετράκης, Χρύσα Παππά, Κωνσταντίνος Γιαννακόπουλος, Γεωργία Γεωργόνη, Μαίρη Χήναρη και Κώστας Αρζόγλου που εμφανίζονται από το πρώτο μέχρι και το τελευταίο επεισόδιο στη σειρά ενώ κατά τη διάρκεια της προστέθηκαν κι άλλοι ηθοποιοί με πρωταγωνιστικούς ρόλους όπως οι Αλέξανδρος Σταύρου, Μαριάννα Πολυχρονίδη, Βασίλης Μπισμπίκης, Μάντυ Λάμπου, Στέλλα Παπαδημητρίου και ο σεναριογράφος της σειράς Γιώργος Κυρίτσης που έχει τον πρωταγωνιστικό ρόλο στον τέταρτο κύκλο της. 

Το τελευταίο επεισόδιο της σειράς προβλήθηκε στις 8 Δεκεμβρίου 2011 και είχε μέσο όρο τηλεθέασης 47,6%.
Δήμος Μεθάνων

Ο Δήμος Μεθάνων ήταν δήμος που ανήκε στην νομαρχία Πειραιά της περιφέρειας Αττικής. Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο δήμο Τροιζηνίας-Μεθάνων. Γεωγραφικά βρίσκεται στην Πελοπόννησο στο νότιοανατολικό τμήμα της Αργολικής χερσονήσου και καταλαμβάνει όλη την ηφαιστειογενή χερσόνησο των Μεθάνων. Η χερσόνησος των Μεθάνων περιβάλλεται από θάλασσα, εκτός από μία στενή λωρίδα γης με την οποία συνδέεται με την Αργολική χερσόνησο. Σε αυτή την πλευρά συνόρευε με τον πρώην δήμο Τροιζήνος. Ο δήμος Μεθάνων περιλαμβάνει τέσσερα δημοτικά διαμερίσματα και έχει συνολικό πληθυσμό 2.057 κατοίκους. Έδρα του δήμου ήταν τα Μέθανα

Ο δήμος περιλαμβάνει τα παρακάτω δημοτικά διαμερίσματα και οικισμούς:
: Δ.δ. Λουτροπόλεως Μεθάνων [ 1.212 ] 
::* τα Μέθανα [ 1.148 ] 
::* τα Δριτσαίικα [ 64 ] 
: Δ.δ. Κουνουπίτσας [ 263 ] 
::* η Κουνουπίτσα [ 136 ] 
::* ο Άγιος Γεώργιος [ 47 ] 
::* ο Άγιος Νικόλαος [ 16 ] 
::* ο Μακρύλογγος [ 30 ] 
::* τα Παλιά Λουτρά [ 34 ] 
: Δ.δ. Κυψέλης Μεθάνων [ 169 ] 
::* η Κυψέλη [ 94 ] 
::* οι Άγιοι Θεόδωροι [ 75 ] 
: Δ.δ. Μεγαλοχωρίου [ 413 ] 
::* το Μεγαλοχώρι [ 167 ] 
::* το Βαθύ [ 170 ] 
::* η Καημένη Χώρα [ 35 ] 
::* το Μεγάλο Ποτάμι [ 41 ]
Δήμος Ναυπάκτου

Ο Δήμος Ναυπάκτου ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο Δήμο Ναυπακτίας. Βρισκόταν στα ανατολικά του νομού και συνόρευε με τον Νομό Φωκίδας. Ο δήμος αποτελείτο από δεκατέσσερα δημοτικά διαμερίσματα και είχε πληθυσμό 18.231 κατοίκους, σύμφωνα με την Απογραφή του 2001. Έδρα του δήμου ήταν η Ναύπακτος.
Λέγκια Βαρσοβίας

H Λέγκια Βαρσοβίας (πολωνικά: "Legia Warszawa", ) είναι ποδοσφαιρική ομάδα της Πολωνίας με έδρα την πρωτεύουσα της Πολωνίας, Βαρσοβία. Μοιράζεται την πρώτη θέση με άλλες δύο ομάδες (Ρουχ Χόζουφ, Γκόρνικ Ζάμπζε) ως προς την πολυνίκη πρωταθλήτρια Πολωνίας, αλλά βρίσκεται πρώτη σε κατακτήσεις κυπέλλων. Συνολικά έχει κατακτήσει 14 πρωταθλήματα Πολωνίας και 19 κύπελλα. Καλύτερη στιγμή της Λέγκια στις ευρωπαϊκές διοργανώσεις ήταν η συμμετοχή της στα ημιτελικά του Κυπέλλου Πρωταθλητριών την περίοδο 1969-70. Την φετινή περίοδο τερμάτισε 1η στο πρωτάθλημα της Πολωνίας.

thumb|250px|Στάντιον Βόισκα Πολσκιέγκο
thumb|250px|Στάντιον Βόισκα Πολσκιέγκο
thumb|250px|Λέγκια Βαρσοβίας 2014/15
2303 Ρετσίνα

Η 2303 Ρετσίνα είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1979 από τον Ελβετό Πάουλ Βιλντ στο αστεροσκοπείο Τσίμερβαλντ του Πανεπιστημίου της Βέρνης.

Το όνομα του αστεροειδούς προέρχεται από το ομώνυμο ελληνικό κρασί. Ο Βιλντ ονόμασε έτσι τον αστεροειδή επειδή, με την ευκαιρία της 28ης Γενικής Συνέλευσης της Διεθνούς Αστρονομικής Ένωσης το 1982 στην Πάτρα έκανε τον γύρο της Πελοποννήσου πίνοντας ρετσίνα.
Νίκος Μιρτσέκης

Ο Νίκος Μιρτσέκης (γεν. 1968) είναι παλαίμαχος Έλληνας διεθνής επιθετικός ποδοσφαιριστής, ο οποίος ξεκίνησε από τον Πανιώνιο και αργότερα αγωνίστηκε στον Ηρακλή Θ. από τα τέλη της δεκαετίας του ’80 ως τα τέλη της δεκαετίας του ’90. Με ύψος 1,92 και καλός σκόρερ με κεφαλιά, είχε τα φόντα να κάνει σπουδαία καριέρα ως επιθετικός. Όμως, περιορίστηκε να αγωνιστεί κυρίως σε μικρομεσαίες ομάδες. Στη συνέχεια μετανάστευσε στις ΗΠΑ, όπου αγωνίστηκε και δημιούργησε ποδοσφαιρικές ακαδημίες. Το 2009 επέστρεψε στην Ελλάδα. Συνεχίζει να αγωνίζεται σε ερασιτεχνικό επίπεδο στον Ολυμπιακό Αργοστολίου, αν και είναι 42 ετών, στη Δ΄ Εθνική.
Δήμος Βόρειας Κυνουρίας

Ο Δήμος Βόρειας Κυνουρίας είναι δήμος της Αρκαδίας και Περιφέρειας Πελοποννήσου, ο ποίος συστάθηκε το 1998 σύμφωνα με την Διοικητική Μεταρρύθμιση «Καποδίστριας» και παρέμεινε ανέπαφος ως προς την έκταση του από τον μετέπειτα «Καλλικράτη». Βρίσκεται στο ανατολικό τμήμα της Πελοποννήσου και βρέχεται από τον Αργολικό Κόλπο. Ο πληθυσμός του είναι 10.341 κάτοικοι και η έκταση του είναι 575,7 τ.χλμ.. Έδρα του δήμου αποτελεί το Άστρος.
Δήμος Μεσολογγίου

Ο Δήμος Μεσολογγίου ήταν δήμος του νομού Αιτωλοακαρνανίας που περιελάμβανε και την πρωτεύουσα του νομού, το Μεσολόγγι. 

Βρίσκονταν στο νότιο τμήμα του νομού και περιέβαλλε την ομώνυμη λιμνοθάλασσα. Ο δήμος αποτελούνταν από οκτώ δημοτικά διαμερίσματα και είχε πληθυσμό 17.988 κατοίκους σύμφωνα με την απογραφή του 2001. Η έκταση που καλύπτει ο δήμος είναι 151,9 τ.χλμ.. Έδρα του δήμου ήταν το Μεσολόγγι. 

Με την εφαρμογή του σχεδίου αυτοδιοικητικής μεταρρύθμισης Καλλικράτης, ενσωματώθηκε στον διευρυμένο δήμο Ιεράς Πόλεως Μεσολογγίου.
Γ΄ κατηγορία ποδοσφαίρου ανδρών Κύπρου 2007-08

Η Γ΄ κατηγορία ποδοσφαίρου ανδρών Κύπρου 2007-08 ήταν η 37η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η ΠΑΕΕΚ για 3η φορά στην ιστορία της.
Ζήσης Σαρικόπουλος

Ο Ζήσης Σαρικόπουλος (Αθήνα, 31 Μαρτίου 1990) είναι Έλληνας καλαθοσφαιριστής. Έχει ύψος 2,13 μέτρα και αγωνίζεται στη θέση του Σέντερ για τον Ηρακλή.
Χρίστος Μαραγκός

Ο Χρίστος Μαραγκός είναι Κύπριος ποδοσφαιριστής, γεννημένος στη Λεμεσό στις 9 Μαΐου 1983

Αγωνίζεται στη θέση του Μέσου. Ξεκίνησε την καριέρα του από τον Απόλλωνα Λεμεσού όπου σε ηλικία 17 χρονών έκανε την πρώτη του συμμετοχή με την ομάδα. Μετά από 5 χρονιά στην ομάδα και 69 συμμετοχές με τον Απόλλωνα αποφάσισε να φύγει με ελευθέρα και να πάει στην Ανόρθωση εκεί όπου έμεινε για ένα χρόνο. Στην συνέχεια προσπάθησε να ξεκινήσει καριέρα στο εξωτερικό και πήγε στον Άρη Θεσσαλονίκης. Εκεί όμως δεν κατάφερε να προσαρμοστεί και μετά από 6 μήνες και 7 συμμετοχές αποφάσισε να επιστρέψει στην Κύπρο και στην Ανόρθωση όπου αγωνίστηκε για το υπόλοιπο της σαιζόν επιστρέφοντας στην συνέχεια στον Απόλλωνα Λεμεσού. Στην δεύτερη του χρονιά έγινε ο αρχηγός της ομάδας. Μετά από διαφωνίες με τον προπονητή της ομάδας Φόν Χέιζεν αποφάσισε να επιστρέψει στην Ανόρθωση.
Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Άριαν Μπεκιάι

Ο Άριαν Μπεκιάι (γεννημένος στις 20 Αυγούστου 1976, Πρίζρεν) είναι Αλβανός παλαίμαχος τερματοφύλακας.
Δήμος Μεδεώνος

Ο Δήμος Μεδεώνος ήταν δήμος του Νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ακτίου-Βόνιτσας. Βρισκόταν στα βορειοδυτικά του νομού και καταλάμβανε μία περιοχή ανάμεσα στην λίμνη Αμβρακία και στον Αμβρακικό κόλπο. Ο δήμος αποτελούταν από πέντε δημοτικά διαμερίσματα και είχε πληθυσμό 5.050 κατοίκους. Η έκταση του ήταν 213,2 τετραγωνικά χιλιόμετρα. Έδρα του δήμου ήταν το χωριό Κατούνα.

Ο δήμος περιλάμβανε τα παρακάτω δημοτικά διαμερίσματα και οικισμούς:
: Δ. δ. Κατούνας [2.479]
::* η Κατούνα [2.331]
::* ο Άγιος Νικόλαος [79]
::* το Λουτράκι [69]
: Δ.δ. Αετού -- ο Αετός [664]
: Δ.δ. Αχυρών -- τα Αχυρά [88]
: Δ.δ. Κομπωτής -- η Κομπωτή [469]
: Δ.δ. Κωνωπίνας -- η Κωνωπίνα [570]
: Δ.δ. Τρύφου -- η Τρύφος [780]
Σαν Λάτζαρο ντι Σάβενα

Το Σαν Λάτζαρο ντι Σάβενα (ιταλ. "San Lazzaro di Savena") είναι πόλη της βόρειας Ιταλίας. Βρίσκεται στην επαρχία της Μπολόνια και έχει πληθυσμό 30.754 κατοίκων (εκτίμηση 2008).

Επειδή απέχει μόνο 6 χιλιόμετρα από το κέντρο της Μπολόνια πολλοί το θεωρούν προάστιο της πόλης αυτής.
Γ΄ κατηγορία ποδοσφαίρου ανδρών Κύπρου 2006-07

Η Γ΄ κατηγορία ποδοσφαίρου ανδρών Κύπρου 2006-07 ήταν η 36η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Ερμής Αραδίππου για 3η φορά στην ιστορία του.
Μίλτος Μανέτας

Ο Μίλτος Μανέτας (1964) είναι Έλληνας εικαστικός καλλιτέχνης που ζει και εργάζεται κυρίως στο Λονδίνο και το Λος Άντζελες.

Ζωγράφος αλλά και πρωτοπόρος πειραματιστής της σύγχρονης τέχνης με ρηξικέλευθες καλλιτεχνικές προτάσεις-Η εφημερίδα «Guardian» τον ονομάζει «Ελ Γκρέκο των ηλεκτρονικών παιχνιδιών», το «Ιnterview», τον αποκαλεί«η λυρική σειρήνα του λογισμικού συστήματος»- είναι εμπνεόμενος από τους ανοιχτούς ορίζοντες που προσφέρει η τεχνολογία. Το 2009, απολαμβάνει τη διεθνή αναγνώριση συμμετέχοντας στην 53η Μπιενάλε της Βενετίας.

Έχει πραγματοποιήσει διαλέξεις στην Ευρώπη, τις ΗΠΑ και την Ασία και η δουλειά του έχει παρουσιαστεί στα MU Foundation του Αϊντχόβεν, Fargfabriken της Στοκχόλμης, Εθνικό Μουσείο Σύγχρονης Τέχνης (ΕΜΣΤ), Sonar Festival της Βαρκελώνης, Μπιενάλε της Βενετίας 2009, και αλλού. Η δουλειά του εμφανίζεται σε πολυάριθμα έντυπα, όπως τα Artforum, FlashArt, Purple, Interview, New York Times, Textfield, μεταξύ άλλων. Το 2008 ο εκδοτικός οίκος της Ιταλίας Johan & Levi Editore δημοσίευσε την πρώτη μονογραφία για το έργο του, με τον τίτλο Paintings from Contemporary Life και κείμενα του Λεβ Μανοβιτς.

Ο Μίλτος Μανέτας είναι ο ιδρυτής τοu καλλιτεχνικού κινήματος NEEN το οποίο παρουσίασαν το 2000 στην Gallery Gagosian στη Νέα Υόρκη. Αντιλαμβανόμενος το Ίντερνετ όχι ως μέσο, αλλά ως χώρο, ο Μίλτος Μανέτας προχώρησε στον ορισμό των ιστοσελίδων ως των πιο ριζοσπαστικών και σημαντικών αντικειμένων τέχνης που γίνονται σήμερα. ("Websites Are The Art Of Our Times", 1999).
Γ΄ κατηγορία ποδοσφαίρου ανδρών Κύπρου 2005-06

Η Γ΄ κατηγορία ποδοσφαίρου ανδρών Κύπρου 2005-06 ήταν η 35η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΜ Μεσόγης-Γιόλου για 1η φορά στην ιστορία της.
Παναγιώτης Μαρκουίζος

Ο Παναγιώτης Μαρκουίζος είναι Έλληνας αθλητής του καλλιτεχνικού πατινάζ. Έχει αναδειχθεί πολλές φορές πρωταθλητής Ελλάδος. Η υψηλότερη θέση του σ' ένα πρωτάθλημα της Διεθνούς Ένωσης Παγοδρομίας ήταν η 33η, στο Πανευρωπαϊκό Πρωτάθλημα Καλλιτεχνικού Πατινάζ του 2001.
Καρβούνης

Ο Καρβούνης ή Άμπελος είναι βουνό της Σάμου με μέγιστο υψόμετρο 1.153 μέτρα. Καλύπτει όλο σχεδόν το κεντρικό τμήμα του νησιού. Είναι το δεύτερο ψηλότερο βουνό της Σάμου μετά τον Κέρκη. Ο Καρβούνης διαθέτει πολλές πηγές κυρίως στην βόρεια πλευρά του. Καλύπτεται στο μεγαλύτερο τμήμα του από πευκοδάσος και από αμπέλια στα οποία οφείλει την δεύτερη, αρχαία, ονομασία του, Άμπελος.Η κορυφή Προφήτης Ηλίας έχει ύψος 1153 μ.Στη θέση Σκιαδα΄κι, σε ύψος 1000 μ. νότια της κορυφής βρίσκεται σπηλαιοβάραθρο με αίθουσες, μικροβάραθρακαι σχισμές.Στην περιοχή Λάκκες βρίσεκται ένα σπαηλαιοβάραθρο με δύο κατηφορικούς θαλάμους 25 μ.και ένα βάραθρο 10μ.
Άλμπερτ Κόρεϋ

thumb|right|200px|O Άλμπερτ Κόρεϋ
O Άλμπερτ Κόρεϋ (αγγλ. Albert J.Coray) (γεννημένος το 1881, ημερομηνία θανάτου άγνωστη) ήταν Γάλλος αθλητής που αγωνίστηκε στους Θερινούς Ολυμπιακούς Αγώνες του 1904, που διοργανώθηκαν στο Σεντ Λούις του Μιζούρι, Η.Π.Α.. Κέρδισε το αργυρό μετάλλιο στο Μαραθώνιο και άλλο ένα αργυρό μετάλλιο ως μέλος του αθλητικού συλλόγου του Σικάγου στην ομαδική κούρσα 4ων μιλίων.

Παρ'όλο που ο Κόρεϋ αναφερόταν από τη διοργάνωση ως ένας "Γάλλος που φοράει τα χρώματα του αθλητικού συλλόγου του Σικάγου". η Διεθνής Ολυμπιακή Επιτροπή αποδίδει το μετάλλιο του στις Ηνωμένες Πολιτείες αντί για τη Γαλλία, και εν αντιθέσει, το μετάλλιο της ομαδικής κούρσας σε μικτή ομάδα, αντί για τις ΗΠΑ.
Θερινοί Ολυμπιακοί Αγώνες 2000

Οι Θερινοί Ολυμπιακοί Αγώνες 2000, γνωστοί και ως Αγώνες της 27ης Ολυμπιάδας, ήταν μία διεθνής αθλητική διοργάνωση που έλαβε χώρα στο Σίδνεϊ, μεγαλύτερη πόλη της Αυστραλίας, από τις 15 Σεπτεμβρίου έως τη 1 Οκτωβρίου 2000. Αυτή ήταν η 27η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ). Συμμετείχαν περίπου 10.651 αθλητές μαζί με 5.500 προπονητές και συνοδούς από 199 χώρες. Υπήρξαν συνολικά 300 τελετές απονομής μεταλλίων από 28 διαφορετικά αθλήματα. Πρώτη στη συγκομιδή μεταλλίων ήταν η χώρα των Ηνωμένων Πολιτειών με 26 χρυσά, 24 ασημένια και 31 χάλκινα.
Επαρχία Σάαρε

<br>

right|250px|thumb|Η θέση της επαρχίας Σάαρε στον χάρτη της Εσθονίας
Η Επαρχία Σάαρε (εσθονικά:Saare maakond), ή Σάαρεμαα, (λατινικά: "Osilia" ή "Oesel") είναι μια από τις 15 Επαρχίες της Εσθονίας. Αποτελείται από τo Σάαρεμαα (Ösel), το μεγαλύτερο νησί στην Εσθονία, το Μούχου, το τρίτο μεγαλύτερο νησί της Εσθονίας, και μια σειρά μικρότερα γειτονικά νησιά. Η επαρχία συνορεύει με την Επαρχία Λέενε ανατολικά και την Επαρχία Χιίου βόρεια. Το 2,6% του συνολικού πληθυσμού της Εσθονίας ζει στην επαρχία Σάαρε.
Κέρκης

Ο Κέρκης ή Κερκετέας είναι βουνό της Σάμου με μέγιστο υψόμετρο 1.437 μέτρα. Βρίσκεται στο δυτικό τμήμα του νησιού, καλύπτοντας το μεγαλύτερο τμήμα του δήμου δυτικής Σάμου . Είναι το δεύτερο ψηλότερο βουνό σε νησί του Αιγαίου μετά τον Σάο της Σαμοθράκης (εξαιρουμένων των βουνών της Κρήτης και της Εύβοιας). Ο Κέρκης διαθέτει πολλές πηγές κυρίως στην βόρεια του πλευρά. 
'Εχει παρα πολλές σπηλιές, μικρές και μεγάλες,άλλες προσβάσιμες και άλλες όχι. Μερικές απ' αυτές έχουν πανέμορφα μικρά εκκλησάκια,όπως η σπηλιά του Πυθαγόρα.

Στις 3 Αυγούστου του 1989, συνετρίβη στο βουνό αεροσκάφος της Ολυμπιακής Αεροπλοΐας ερχόμενο από τη Θεσσαλονίκη, με αποτέλεσμα και οι 34 επιβαίνοντες σ' αυτό να χάσουν τη ζωή τους. Επρόκειτο για το τελευταίο αεροπορικό δυστύχημα πτήσης εσωτερικού της πολιτικής αεροπορίας (Ολυμπιακή Αεροπλοΐα Πτήση 545 / 3 Αυγούστου 1989).


Κατηγορία:Βουνά των νησιών του Αιγαίου
Γ΄ κατηγορία ποδοσφαίρου ανδρών Κύπρου 2004-05

Η Γ΄ κατηγορία ποδοσφαίρου ανδρών Κύπρου 2004-05 ήταν η 34η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η ΣΕΚ Αγίου Αθανασίου για 2η φορά στην ιστορία της.
Γ΄ κατηγορία ποδοσφαίρου ανδρών Κύπρου 2003-04

Η Γ΄ κατηγορία ποδοσφαίρου ανδρών Κύπρου 2003-04 ήταν η 33η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΠ Κινύρας για 1η φορά στην ιστορία του.
Δήμος Κεκροπίας

Ο Δήμος Κεκροπίας ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ακτίου-Βόνιτσας. Βρισκόταν στα βορειοδυτικά του νομού, ακριβώς απέναντι από την Λευκάδα. Ο δήμος αποτελούταν από πέντε δημοτικά διαμερίσματα και είχε πληθυσμό 4.494 κατοίκους. Η έκταση του ήταν 106 τ.χλμ. Έδρα του δήμου ήταν η Πάλαιρος. 

Ο δήμος περιλάμβανε τα παρακάτω δημοτικά διαμερίσματα και οικισμούς:
: Δ.δ. Παλαίρου [2.561]
::* η Πάλαιρος [2.474]
::* η Μονή Αγίου Δημητρίου [0]
::* τα Περιβόλια [57]
::* τα Σκλάβαινα [30]
: Δ.δ. Βάτου -- ο Βάτος [151]
: Δ.δ. Περατιάς [368]
::* η Περατιά [271]
::* η Αγία Βαρβάρα [97]
::* η Βαγιά (νησίδα) [0]
::* το Φορτί (νησίδα) [0]
: Δ.δ. Πλαγιάς [1.020]
::* η Πλαγιά [928]
::* η Αμμούσα [85]
::* η Παλιά Πλαγιά [7]
: Δ.δ. Πογωνίας [394]
::* η Πογωνιά [319]
::* ο Άγιος Νικόλαος (νησίδα) [0]
::* το Βαρκό [7]
::* το Στενό [68]
Δήμος Εξωμβούργου

Ο Δήμος Εξωμβούργου ήταν ένας από δύο δήμους και μία κοινότητα στους οποίους χωριζόταν διοικητικά η Τήνος, την περίοδο 1999-2010 οπότε και ίσχυσε το πρόγραμμα Καποδίστριας. Το 2011 με την εφαρμογή του προγράμματος Καλλικράτης καταργήθηκε και εντάχθηκε στον νέο δήμο Τήνου. Κάλυπτε το μεγαλύτερο τμήμα του νησιού καταλαμβάνοντας έκταση 138Km2, από τα 197Km2 που είναι η έκταση ολόκληρου του νησιού . 

Ο δήμος όφειλε την ονομασία του στον απόκρημνο βραχώδη λόφο Εξωμβούργο η Ξωμπούργο που δεσπόζει στο κέντρο του δήμου. Ονομάζεται Εξωμβούργο η Ξωμπούργκο, από την Βενετική λέξη Sobborgo που σημαίνει γειτονιά. Στον λόφο αυτόν ηταν χτισμένη η αρχαία πόλη της Τήνου, αλλά και η μεσαιωνική Βενετική πόλη. Ένα πολύ μεγάλο ποσοστό των κατοίκων του δήμου Εξωμβούργου είναι καθολικοί με αποτέλεσμα να είναι ο δεύτερος δήμος σε ποσοστό Ελλήνων καθολικών μετά τον δήμο Άνω Σύρου. Ο δήμος περιλάμβανε εννέα δημοτικά διαμερίσματα και είχε πληθυσμό 2.692 κατοίκους. Έδρα του δήμου ήταν το χωριό Ξινάρα.
Νάανταμ

thumb|Moγγολική πάλη
thumb|Nεαρός Μογγόλος ιππέας κατά τους αγώνες ιππασίας
To Nάανταμ (μογγολικά: Наадам, παιχνίδι ή αγώνας) είναι εθνική γιορτή της Μογγολίας, που διοργανώνεται σε ετήσια βάση από τις 11 ως τις 13 Ιουλίου. Η εορτή ονομάζεται επίσης και "Ερίιν Γκουρβάν Νάανταμ," (μογγολικά: эрийн гурван наадам) που σημαίνει "τα τρία ανδρικά παιχνίδια". Τα "παιχνίδια" είναι η Μογγολική πάλη, οι αγώνες ιππασίας και η τοξοβολία. Στα δύο τελευταία συμμετέχουν και γυναίκες.

Σε αντίθεση με τους αγώνες ιππασίας στη δύση, που έχουν κούρσες 2 χιλιομέτρων, οι Μογγολικοί αγώνες έχουν κούρσες 15 έως και 30 χιλιομέτρων, ενώ οι αναβάτες των αλόγων είναι νεαροί ηλικίας 5 έως 12 ετών.

Η γιορτή λαμβάνει χώρα κυρίως στην πρωτεύουσα Ουλάν Μπατόρ, αλλά και σε άλλες περιοχές της χώρας, καθώς και στην Κίνα στην περιοχή της Εσωτερικής Μογγολίας. Ξεκίνησε αρχικά ως θρησκευτική εορτή, αλλά στις μέρες μας συμβολίζει περισσότερο την επανάσταση του 1921 στη Μογγολία και τη διακήρυξη της ανεξαρτησίας της.

Στη Μπουργιατία, τη Σιβηρία και τη Ρωσία γιορτάζεται το "σουρ-κχάρμπαν", η μπουργιατική εκδοχή του Νάανταμ, με τους ίδιους αγώνες. Από το 1924 γιορτάζεται κάθε πρώτη Κυριακή του Ιουλίου, ως ενθύμηση για την ίδρυση της Δημοκρατίας της Μπουργιατίας. Το κύριο μέρος της γιορτής λαμβάνει χώρα στην πρωτεύουσα Ουλάν Ουντέ.
Σάος

Το Σάος ή Φεγγάρι είναι βουνό της Σαμοθράκης με μέγιστο υψόμετρο 1.611 μέτρα. Καταλαμβάνει το μέγιστο τμήμα του νησιού της Σαμοθράκης. Είναι το ψηλότερο βουνό σε νησί του Αιγαίου (εξαιρουμένων των βουνών της Κρήτης και της Εύβοιας). Το Σάος διαθέτει πολλές πηγές οι οποίες διατηρούν νερό και την καλοκαιρινή περίοδο. Στις πλαγιές του σχηματίζονται ρυάκια και καταρράκτες καθώς και μικρές λίμνες (γνωστές και ως 'βάθρες'). Οι βόρειες πλαγιές του καλύπτονται από δάση δρυός, και οι ρεματιές είναι κατάφυτες από πλατάνια και σκλήθρα. Οι κορυφές του βουνού είναι γυμνές και απόκρημνες. Η επίπονη ανάβαση του βουνού (τουλάχιστον 4-5 ώρες) μπορεί να επιχειρηθεί από τον οικισμό Θέρμα στα βόρεια του νησιού, ή από τη Χώρα της Σαμοθράκης στα Δυτικά. Σύμφωνα με την μυθολογία από την κορυφή του Σάους παρακολουθούσε ο Ποσειδώνας τον Τρωικό πόλεμο.
Αττάβυρος

Ο Αττάβυρος ή Ατάβυρος είναι το ψηλότερο βουνό της Ρόδου και της Δωδεκανήσου με υψόμετρο 1.216 μέτρα. Βρίσκεται στα δυτικά του νησιού και στις πλαγιές του (στα 500 μέτρα υψόμετρο) είναι κτισμένα τα χωριά Έμπωνα και Άγιος Ισίδωρος. Γύρω από το βουνό βρίσκονται οι σημαντικότεροι αμπελώνες του νησιού όπου καλλιεργούνται παραδοσιακά οι ποικιλίες Μανδηλαριά (Αμοργιανό), Αθήρι κ.α. που δίνουν κρασιά ΠΟΠ (ΠΟΠ Ρόδος). Η περιοχή φημίζεται και για την πολύ καλή της σούμα η οποία είναι η ροδίτικη εκδοχή του τσίπουρου. 

Ο Αττάβυρος διαθέτει σημαντική χλωρίδα και πανίδα και για αυτό το λόγο περιλαμβάνεται στο δίκτυο Natura 2000 (GR 4210005). Μερικά σημαντικά είδη χλωρίδας είναι τα σπάνια και ενδημικά "Paeonia rhodia", "Asyneuma giganteum" (υπάρχει επίσης στην Κάρπαθο και Χάλκη) και "Centaurea lactucifolia" (υπάρχει και στην Χάλκη). Το βουνό είναι επίσης πλούσιο σε είδη ορχιδέων, μεταξύ των οποίων η "Ophrys rhodia" και "Ophrys lucis". Στις ΒΔ πλαγιές του, στη θέση Κατάρτι, υπάρχει το σπουδαίο αμιγές δάσος Κυπαρισσιών το οποίο είναι ανακηρυγμένο ως Μνημείο της Φύσης. Σημαντικά είδη πανίδας είναι το πλατώνι ("Dama dama"), που αποτελεί και σύμβολο του νησιού, και, ο ροδίτικος ασβός ("Meles meles rhodius"). Υπάρχουν επίσης αλεπούδες (Vulpes vulpes), πετροκούναβα ("Martes foina"), λαγοί ("Lepus europaeus"), σκαντζόχοιροι ("Erinaceus concolor") και πολλά αρπακτικά πουλιά.

Γενικά το βουνό, στα χαμηλά, είναι δασωμένο σε μεγάλο βαθμό. Στα ψηλά όμως έχει ελάχιστα δέντρα (κυρίως είδη βελανιδιάς) λόγω της υπερβόσκησης από χιλιάδες αδέσποτα κατσίκια. Η βλάστηση του, κυρίως η ανατολική του πλευρά, υπέστη σοβαρή καταστροφή στην μεγάλη πυρκαγιά της Ρόδου τον Ιούλιο του 2008, στην οποία κάηκαν περίπου 100.000 στρέμματα δασικής και αγροτικής έκτασης.

Στην κορυφή του όρους υπάρχει ναός του "Ατταβυρίου Διός". Τις ημέρες που δεν υπάρχει υγρασία στην ατμόσφαιρα, είναι ορατή η Κάρπαθος και πολλά ακόμα από τα Δωδεκάνησα, καθώς και η ενδοχώρα της Ρόδου. Κατά τη διάρκεια του χειμώνα, στα ψηλότερα σημεία του βουνού παρατηρείται χιονοκάλυψη και εντονες χιονοπτώσεις. 

Το βασικό μονοπάτι για την κορυφή του Ατταβύρου ξεκινάει από το χωριό Άγιος Ισίδωρος. Είναι μέτριας δυσκολίας περίπου 2,5 ώρες, χωρίς νερό σε όλη την πορεία.
Λιβ Τάιλερ

Η Λιβ Τάιλερ ("Liv Rundgren Tyler", 1 Ιουλίου 1977) είναι Αμερικανίδα ηθοποιός και μοντέλο.

Γεννήθηκε στη Νέα Υόρκη και είναι κόρη του Στίβεν Τάιλερ, τραγουδιστή των Aerosmith, και της Bebe Buell, playmate. Τα πρώτα χρόνια είχε το επώνυμο του συντρόφου της μητέρας της, Todd Rundgren. Εργάστηκε αρχικά ως μοντέλο και σε ηλικία 16 ετών, το 1994 εμφανίστηκε στο videoclip των Aerosmith "Crazy". Την ίδια χρονιά έκανε το ντεμπούτο της στον κινηματογράφο με το "Silent Fall" του Bruce Beresford. Αργότερα συμμετείχε στις ταινίες "Heavy", "Empire Records", "Stealing Beauty", "That Thing You Do!" κ.ά.

Η αναγνώριση ήρθε μέσα από τον ρόλο της πριγκίπισσας Arwen, στις ταινίες του "Άρχοντα των Δαχτυλιδιών".

Ήταν παντρεμένη με τον Royston Langdon, τραγουδιστή του συγκροτήματος Spacehog, με τον οποίο έχει ένα παιδί.
Δήμος Λέρνας

Ο Δήμος Λέρνας ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Άργους-Μυκηνών. Βρισκόταν στα δυτικά του νομού και συνόρευε με τους δήμους Άργους, Βόρειας Κυνουρίας του νομού Αρκαδίας και την κοινότητα Αχλαδοκάμπου. Ο δήμος Λέρνας περιλάμβανε τέσσερα δημοτικά διαμερίσματα και είχε πληθυσμό 3.042 κατοίκους. Έδρα του δήμου ήταν το χωριό Μύλοι.

Ο δήμος Λέρνας περιλάμβανε τα παρακάτω δημοτικά διαμερίσματα και οικισμούς:
: Δ.δ. Μύλων [ 921 ]
::* οι Μύλοι [ 746 ]
::* το Καλαμάκι [ 131 ]
::* τα Κουγαίικα [ 44 ]
: Δ.δ. Ανδρίτσης -- η Ανδρίτσα [ 73 ]
: Δ.δ. Κιβερίου [ 1.144 ]
::* το Κιβέρι [ 995 ]
::* η Βελανιδιά [ 111 ]
::* ο Σπηλιωτάκης [ 38 ]
: Δ.δ. Σκαφιδακίου [ 904 ]
::* το Σκαφιδάκι [ 659 ]
::* ο Αλμυρός [ 115 ]
::* τα Διχάλια [ 130 ]
Δήμος Μιδέας

Ο Δήμος Μιδέας ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπλιέων. Βρισκόταν στα βόρεια του νομού και συνόρευε με τους Δήμους Ασκληπιείου, Μυκηναίων, Επιδαύρου, Νέας Τύρινθας, Άργους και Σολυγείας (του Νομού Κορινθίας). Ο δήμος Μιδέας περιλάμβανε εννέα δημοτικά διαμερίσματα και είχε πληθυσμό 6.724 κατοίκους. Έδρα του δήμου ήταν το χωριό Αγία Τριάδα.

Ο δήμος Μιδέας περιλάμβανε τα παρακάτω δημοτικά διαμερίσματα και οικισμούς:
: Δ.δ. Αγίας Τριάδας -- η Αγία Τριάδα [ 1.267 ]
: Δ.δ. Ανυφίου -- το Ανύφι [ 898 ]
: Δ.δ. Αραχναίου [ 953 ]
::* το Αραχναίο [ 854 ]
::* ο Αμαριανός [ 99 ]
: Δ.δ. Αργολικού -- το Αργολικό [ 646 ]
: Δ.δ. Ηραίου -- το Ηραίο [ 165 ]
: Δ.δ. Μάνεση [ 661 ]
::* ο Μάνεσης [ 622 ]
::* το Μετόχι [ 39 ]
: Δ.δ. Μιδέας [ 632 ]
::* η Μιδέα [ 454 ]
::* η Αμυγδαλίτσα [ 178 ]
: Δ.δ. Παναρίτη [ 734 ]
::* ο Παναρίτης [ 717 ]
::* η Μονή Αγίου Θεοδοσίου του Νέου [ 17 ]
: Δ.δ. Πουλλακίδας -- η Πουλλακίδα [ 768 ]
Επαρχία Πόλβα

<br>

right|250ppx|thumb|"Η επαρχία Πόλβα στον χάρτη της Εσθονίας."
Η Επαρχία Πόλβα (εσθονικά: Põlva maakond), ή Πόλβαμαα, είναι μια από τις 15 Επαρχίες της Εσθονίας. Βρίσκεται στο νοτιοανατολικό τμήμα της χώρας και συνορεύει με τις επαρχίες Τάρτου, Βάλγκα και Βόρου. Συνορεύει επίσης και με την Ρωσία. Μεγάλα τμήματα των συνόρων με την γειτονική Ρωσία δεν έχουν ακόμα επικυρωθεί με συνθήκη, και ορισμένα χωριά της Επαρχίας Πόλβα (π.χ. τα Λούτεπεε και Σάατσε) μπορούν να προσεγγιστούν οδηγώντας μόνο μέσα από ελεγχόμενες από την Ρωσία περιοχές. Το 2.3% του συνολικού πληθυσμού της Εσθονίας ζει στην επαρχία Πόλβα.
Επαρχία Βίλγιαντι

<br>

right|250px|thumb|Η επαρχία Βιλγιάντι στον χάρτη της Εσθονίας
Η Επαρχία Βίλγιαντι ή Βίλιαντι (εσθονικά: "Viljandi maakond" ή "Viljandimaa"), είναι μια από τις 15 επαρχίες της Εσθονίας. Βρίσκεται στη νότιο Εσθονία και συνορεύει με τις επαρχίες Πάρνου, Γιέρβα, Γιόγκεβα, Τάρτου και Βάλγκα. Το 4,2% του συνολικού πληθυσμού της Εσθονίας ζει στην επαρχία Βίλγιαντι.
Επαρχία Ράπλα

<br>

right|250px|thumb|Η επαρχία Ράπλα στον χάρτη της Εσθονίας
Η Επαρχία Ράπλα (εσθονικά: Rapla maakond), ή Ράπλαμαα, είναι μια από τις 15 Επαρχίες της Εσθονίας. Βρίσκεται στο δυτικό τμήμα της χώρας και συνορεύει με την Επαρχία Γιέρβα ανατολικά, την Επαρχία Πάρνου νότια, την Επαρχία Λέενε δυτικά και την Επαρχία Χάργιου βόρεια. Το 2.7% του συνολικού πληθυσμού της Εσθονίας ζει στην επαρχία Ράπλα.
Ντάουγκαβπιλς

Το Ντάουγκαβπιλς (λετονικά: "Daugavpils" [ˈdaʊɡaʊpils]) είναι η δεύτερη σε μέγεθος πόλη στην Λετονία. Βρίσκεται περί τα 230 χλμ. νότιο-ανατολικά από την πρωτεύουσα της Λετονίας Ρίγα, στις όχθες του ποταμού Ντάουγκαβα. Το Ντάουγκαβπιλς έχει μια ευνοϊκή γεωγραφική θέση, καθώς συνορεύει με την Λευκορωσία και την Λιθουανία (σε απόσταση 33 και 25 χλμ. αντίστοιχα). Βρίσκεται περί τα 120 χλμ. από τα σύνορα της Λετονίας με την Ρωσία. Είναι μεγάλος σιδηροδρομικός κόμβος και βιομηχανικό κέντρο.

Η πόλη περιβάλλεται από πολλές λίμνες και φυσικά πάρκα.
Κοινότητα Γραμματικού

Η Κοινότητα Γραμματικού ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Βαρνάβα και με τον δήμο Μαραθώνος. Περιλάμβανε ένα κοινοτικό διαμέρισμα, καταλάμβανε έκταση 58 τ.χλμ. και ο πληθυσμός της σύμφωνα με την απογραφή του 2001 ήταν 1.486 κάτοικοι. Έδρα της κοινότητας ήταν το Γραμματικό.
Κοινότητα Βαρνάβα

Η Κοινότητα Βαρνάβα ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Καλάμου, Γραμματικού και τον δήμο Μαραθώνος. Περιλάμβανε ένα κοινοτικό διαμέρισμα, καταλάμβανε έκταση 37,3 τ.χλμ. και ο πληθυσμός της ήταν 1.722 κάτοικοι σύμφωνα με την απογραφή του 2001. Έδρα της κοινότητας ήταν ο Βαρνάβας.
Μογγολική αυτοκρατορία

thumb|200px|Η Αυτοκρατορία των Μογγόλων υπό του Τζένγκις Χαν και των διαδόχων του

Η Αυτοκρατορία των Μογγόλων ήταν μια αυτοκρατορία που κυριάρχησε στην Ασία και στην Ανατολική Ευρώπη τον 13ο και 14ο αιώνα. Ιδρυτής της ήταν ο Τζένγκις Χαν, ο οποίος το 1206 ένωσε όλες τις φυλές των Μογγόλων και δημιούργησε ένα ενιαίο κράτος. Ο αυτοκράτορας ονομαζόταν χάνος και είχε απόλυτη εξουσία. Στο απόγειό της κάλυπτε 26.000.000 τετραγωνικά χιλιόμετρα, το 1/5 της Γης, όντας η μεγαλύτερη συνεχόμενη αυτοκρατορία στην ιστορία και η δεύτερη μεγαλύτερη μετά την Βρετανική Αυτοκρατορία. Ο πληθυσμός που κατοικούσε στην Μογγολική αυτοκρατορία έφτανε τα 100.000.000. Οι πόλεμοι που έλαβαν μέρος στην ανατολή για την επέκταση της αυτοκρατορίας, θα μπορούσαν να θεωρηθούν ως ένας Αρχαίος Παγκόσμιος Πόλεμος, καθώς οι Μογγόλοι αντιμετώπισαν υπερδυνάμεις του τότε καιρού, από την Ασία, την Ευρώπη και την Αφρική, και οι νεκροί στις Μογγολικές κατακτήσεις έφταναν τεράστιους αριθμούς (53.000.000) Παρά τις συνεχείς επεκτάσεις και κατακτήσεις των Μογγόλων, χάρις στην δημιουργία μιας χερσαίας αυτοκρατορίας τέτοιου μεγέθους κυρίως από τον Τζένγκις Χαν, ιδέες από την Ασία μεταφέρθηκαν στην Ευρώπη, καθώς και νέες τεχνολογίες, ενώ ο δρόμος του μεταξιού έγινε ανοιχτός.

thumb|200px|Η φερόμενη ως σημαία της Αυτοκρατορίας των Μογγόλων

Παρόλα αυτά, η αυτοκρατορία άρχισε να χωρίζεται μετά τον πόλεμο της διαδοχής το 1260-1264, με τη Χρυσή Ορδή και το Χανάτο Τσαγκατάι να αρνούνται την κυριαρχία του Κουμπλάι Χαν και να καταλήγουν ανεξάρτητα κράτη. Από το θάνατο του Κουμπλάι Χαν, η Μογγολική Αυτοκρατορία χωρίστηκε σε τέσσερα διαφορετικά Χανάτα ή Αυτοκρατορίες, με το καθένα να έχει διαφορετικά ενδιαφέροντα και σκοπούς. Αλλά η Μογγολική Αυτοκρατορία παρέμεινε δυνατή και ενωμένη ως ενοποιητική «αναφορά» των απανταχού Μογγόλων. Οι Μεγάλοι Χαν από τη Δυναστεία των Γιουάν πήραν τον ρόλο των Κινέζων Αυτοκρατόρων και έκαναν πρωτεύουσα τους το Χάνμπαλικ (σημερινό Πεκίνο) μεταφέροντας την πρωτεύουσα των Μογγόλων από την παλαιότερη στο Καρακορούμ. Σταδιακά όμως, η μογγολική κυριαρχία στην Κίνα εξασθένησε και τελικώς κατέπεσε (1368), αν και η Δυναστεία Μπορζιγκίν επέζησε στη Μογγολία μέχρι και τον 17ο αιώνα.



Κατηγορία:Ιστορία της Μογγολίας
Κατηγορία:Αυτοκρατορίες
Κατηγορία:Πρώην κράτη της Ασίας
Καπανδρίτι

Το Καπανδρίτι είναι κωμόπολη της Βορειανατολικής Αττικής. Είναι χτισμένο σε υψόμετρο 340 μέτρων στις ανατολικές απολήξεις της Πάρνηθας. Συνορεύει με το Πολυδένδρι, τον Βαρνάβα, τις Αφίδνες, τον Άγιο Στέφανο, τον Μαραθώνα,την αγροτική και ταυτόχρονα πολυτελή Σταμάτα και τον Κάλαμο. Ανήκει διοικητικά στον Δήμο Ωρωπού. Ο πληθυσμός του Καπανδριτίου είναι 3.359 κάτοικοι, σύμφωνα με την απογραφή του 2011.
Δήμος Λυρκείας

Ο Δήμος Λυρκείας ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Άργους-Μυκηνών. Βρίισκόταν στα βόρεια του νομού και συνόρευε με τους δήμους Άργους, Κουτσοποδίου, και με την κοινότητα Αλέας. Ο δήμος Λυρκείας περιλάμβανε οκτώ δημοτικά διαμερίσματα και είχε πληθυσμό 2.901 κατοίκους. Έδρα του δήμου ήταν το χωριό Λυρκεία.

Ο δήμος Λυρκείας περιλάμβανε τα παρακάτω δημοτικά διαμερίσματα και οικισμούς:
: Δ.δ. Λυρκείας -- η Λυρκεία [ 511 ]
: Δ.δ. Γυμνού [ 503 ]
::* το Γυμνό [ 470 ]
::* η Τσιρίστρα [ 33 ]
: Δ.δ. Καπαρελλίου -- το Καπαρέλλι [ 304 ]
: Δ.δ. Καρυάς [ 811 ]
::* η Καρυά [ 234 ]
::* ο Άγιος Γεώργιος [ 118 ]
::* η Αγριλίτσα [ 56 ]
::* η Αρία [ 18 ]
::* τα Γαλαναίικα [ 38 ]
::* το Γαλάτι [ 57 ]
::* τα Μποζιονελαίικα [ 61 ]
::* τα Σπαναίικα [ 72 ]
::* η Στραβή Ράχη [ 30 ]
::* η Χούνη [ 127 ]
: Δ.δ. Κεφαλοβρύσου [ 312 ]
::* το Κεφαλόβρυσο [ 142 ]
::* η Δούκα Βρύση [ 170 ]
: Δ.δ. Νεοχωρίου -- το Νεοχώρι [ 95 ]
: Δ.δ. Στέρνας -- η Στέρνα [ 182 ]
: Δ.δ. Φρεγκαίνης [ 183 ]
::* η Φρέγκαινα [ 76 ]
::* ο Άγιος Στέφανος [ 20 ]
::* το Μερκούρι [ 87 ]
Κοινότητα Πολυδενδρίου

Η Κοινότητα Πολυδενδρίου ήταν κοινότητα της ανατολικής Αττικής η οποία λειτούργησε στο διάστημα 1929-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Αφιδνών και Μαλακάσας. Αποτελούταν από ένα κοινοτικό διαμέρισμα, καταλάμβανε έκταση 13,8 τ.χλμ. και ο πληθυσμός της, σύμφωνα με την Απογραφή του 2001, ανερχόταν σε 1.377 κατοίκους. Ως έδρα της κοινότητας είχε οριστεί το Πολυδένδρι.
ΕΘΑ Έγκωμης

H ΕΘΑ Έγκωμης (επίσημη ονομασία: Ένωσις Θυέλλης Αναγεννήσεως) είναι ένας κυπριακός αθλητικός σύλλογος από την Έγκωμη της επαρχίας Λευκωσίας. Η ομάδα διατηρεί τμήματα καλαθοσφαίρισης ανδρών και καλαθοφαίρισης γυναικών. Παλαιότερα διέθετε ποδοσφαιρική ομάδα και ομάδα στίβου. Χρώματα του σωματείου είναι το κίτρινο και το μαύρο.